বাজেট পেশের সময়ের আগেই বিধানসভায় মুখ্যমন্ত্রী

কলকাতা: আজ রাজ্যের তরফ থেকে পেশ করা হতে চলেছে পূর্ণাঙ্গ বাজেট। বিধানসভায় দুপুর ৪ টে নাগাদ রাজ্যের অর্থ মন্ত্রী চন্দ্রিমা ভট্টাচার্যের নেতৃত্বে শুরু হবে বাজেট পেশ। কিন্তু ঘন্টাখানেক সময় বাকি থাকতেই মুখ্যমন্ত্রী মমতা বন্দোপাধ্যায় পৌঁছলেন মুখ্যমন্ত্রী।

২০২৫ সালে তৃণমূল সরকারের তরফ থেকে এবছর পেশ হতে চলেছে শেষ বাজেট। কারণ, ২০২৬ এ বঙ্গে বিধানসভা নির্বাচন। ২০২৬ সালের বিধানসভা নির্বাচনের আগে এটিই হবে মমতা বন্দ্যোপাধ্যায় সরকারের শেষ পূর্ণাঙ্গ বাজেট। তাই মমতা সরকার যে এই বাজেটে যে বেশ কিছু জনমুখী সিদ্ধান্ত নিতে পারে, তা একপ্রকাশ নিশ্চিত। সূত্রের খবর, এবারের বাজেটে রাজ্য সরকার জনপ্রিয় সামাজিক প্রকল্পগুলিতে বরাদ্দ বৃদ্ধির পাশাপাশি নতুন কিছু প্রকল্পের ঘোষণাও করতে পারে। পাশাপাশি, সরকারি কর্মচারীদের মহার্ঘ ভাতা (DA) বৃদ্ধির সম্ভাবনাও রয়েছে এবারের বাজেটে। একনজরে আসন্ন রাজ্য বাজেটের কিছু সম্ভাব্য দিক বিশ্লেষণ করে দেখা যাক।

আরও পড়ুন: শেষ পূর্ণাঙ্গ বাজেটে রাজ্যবাসীকে কী দিতে চলেছে মমতা সরকার?

(১) সামাজিক প্রকল্পে বরাদ্দ বৃদ্ধির সম্ভাবনা: আসন্ন রাজ্য বাজেটে লক্ষ্মীর ভাণ্ডার, কন্যাশ্রী, রূপশ্রী, বিধবাভাতা-সহ একাধিক প্রকল্পে বরাদ্দ বৃদ্ধি হতে পারে বলে মনে করছেন অর্থনৈতিক বিশেষজ্ঞরা। সূত্রের খবর, লক্ষ্মীর ভাণ্ডারে বড়সড় চমক আনতে পারে রাজ্য সরকার। তাছাড়া, বাংলার বাড়ি, ছাত্রদের জন্য স্বামী বিবেকানন্দ স্কলারশিপ, কৃষকদের জন্য কৃষক বন্ধু প্রকল্পেও অতিরিক্ত বরাদ্দের সম্ভাবনা রয়েছে।

(২) শিল্প ও কর্মসংস্থানে নতুন ঘোষণার সম্ভাবনা: সম্প্রতি শেষ হয়েছে বিশ্ব বঙ্গ বাণিজ্য সম্মেলন (BGBS 2025)। শিল্পের প্রসার ঘটাতে এবং বিনিয়োগ আকর্ষণ করতে মরিয়া রাজ্য সরকার। তাই এবারের বাজেটে শিল্পোন্নয়ন এবং কর্মসংস্থান সৃষ্টির লক্ষ্যে বিশেষ বরাদ্দ রাখা হতে পারে। বিশেষ করে তথ্যপ্রযুক্তি ও ক্ষুদ্র-মাঝারি শিল্প (MSME) ক্ষেত্রে নতুন প্রকল্পের ঘোষণা হওয়ার সম্ভাবনা রয়েছে। এছাড়াও, গ্রামীণ কর্মসংস্থান বাড়াতে এবং ১০০ দিনের কাজ প্রকল্পে রাজ্যের অংশীদারিত্ব আরও বৃদ্ধির কথা ভাবছে সরকার। রাজ্যের শ্রমমন্ত্রক সূত্রে খবর, ১০০ দিনের কাজ প্রকল্পের অধীনে দৈনিক মজুরি বৃদ্ধির বিষয়ে রাজ্য সুপারিশ করতে পারে।

(৩) মহার্ঘভাতা বৃদ্ধির সম্ভাবনা: বর্তমানে রাজ্য সরকারি কর্মচারীরা ১৪ শতাংশ হারে মহার্ঘভাতা পান, যেখানে কেন্দ্রীয় কর্মচারীদের মহার্ঘভাতা ৫৩ শতাংশ। দীর্ঘদিন ধরে রাজ্য সরকারি কর্মচারীরা কেন্দ্রীয় হারের সঙ্গে সামঞ্জস্য রেখে মহার্ঘভাতা বৃদ্ধির দাবি জানিয়ে আসছেন। ২০২৩ সালের বাজেটে তিন শতাংশ এবং ২০২৪ সালের বাজেটে চার শতাংশ ডিএ বাড়ানো হয়েছিল। কিন্তু আন্দোলনকারী কর্মচারীরা একাধিকবার স্পষ্ট করেছেন যে, এই বৃদ্ধি পর্যাপ্ত নয়। এবারের বাজেটে সরকার ডিএ নিয়ে বড় কোনো ঘোষণা করে কি না, তার দিকেই তাকিয়ে রয়েছেন রাজ্য সরকারি কর্মচারীরা।

দেখুন অন্য খবর